HU Az Európai Unió Hivatalos Lapja C 240/5

Tagállami összefoglaló adatok a Szerződés 87. és 88. cikkének a halászati termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 736/2008/EK bizottsági rendelet alapján nyújtott állami támogatásokról

(EGT-vonatkozású szöveg)

2012/C 240/05

Támogatás sz.: SA.33856 (11/XF)

Tagállam: Franciaország

A támogatást nyújtó hatóság: Ministère de l’agriculture, de l’alimentation, de la pêche, de la ruralité et de l’aménagement du territoire.

Az ad hoc támogatásban részesülő vállalkozás neve: Aide versée au Comité régional des pêches maritimes et des élevages marins du Languedoc-Roussillon en vue de mettre en place des opérations de transfert d’anguilles argentées (stade adulte) pour l’unité de gestion de l’anguille Rhône-Méditerranée et un suivi scientifique du déroulement et des résultats de ces opérations (A languedoc-roussilloni tengerhalászati vállalkozások és tengeri halgazdaságok regionális bizottsága részére nyújtott támogatás a (kifejlett) ezüstangolnáknak a Rhône-Méditerranée angolnagazdálkodási egységbe való áttelepítésére irányuló műveletek végrehajtására, valamint e műveletek lebonyolításának és eredményeinek tudományos figyelemmel kísérésére).

Jogalap: Décret no 99-1060 du 16 décembre 1999 relatif aux subventions de l’État pour des projets d’investissement

Décret no 2000-675 du 17 juillet 2000 pris pour l’application de l'article 10 du décret no 99-1060 du 16 décembre 1999 relatif aux subventions de l’État pour des projets d’investissement

A Tanács 1100/2007/EK rendelete (2007. szeptember 18.) az európai angolnaállomány helyreállítására vonatkozó intézkedések megállapításáról.

Az odaítélt ad hoc támogatás összege: 2011-ben 350 000 EUR (maximális teljes összeg).

A támogatás maximális intenzitása: 98 %

A hatálybalépés időpontja: 2011

Az egyedi támogatás időtartama (az utolsó részlet folyósításának tervezett időpontja): A támogatás egyenlegének kifizetésére vonatkozó kérelem benyújtásának határnapja 2012. december 31.

A támogatás célja: Az ezüstangolnáknak a záró műtárgyak befejezéséig a munkálatok helyszínétől folyásirányban lefelé való (az ökológiai folytonosság helyreállítása érdekében történő) ideiglenes áttelepítését és az áttelepítés tudományos értékelését célzó támogatás arra irányul, hogy hozzájáruljon az európai angolnaállomány helyreállítására vonatkozó intézkedések megállapításáról szóló, 2007. szeptember 18-i 1100/2007/EK tanácsi rendeletben és különösen annak 2. cikke (8) bekezdésének ötödik francia bekezdésében megfogalmazott célok Franciaország általi teljesítéséhez. E támogatással növelhető annak valószínűsége, hogy – a hivatkozott 2007. szeptember 18-i 1100/2007/EK tanácsi rendelet 2. cikkének (4) bekezdésével összhangban – az ezüstangolna biomasszájának legalább akkora része visszajut a tengerbe, amely a legpontosabb becslések alapján az emberi beavatkozások nélkül a tengerbe visszajutó állomány 40 %-ának felel meg.

Vonatkozó cikk: 18. cikk: Támogatás a vízi növény- és állatvilág védelmét és fejlesztését célzó intézkedésekre

21. cikk: Támogatás kísérleti projektekre.

Érintett tevékenység: A mediterrán vizeken, lagúnákban és folyókban az ezüstangolnák tengerbe engedése céljából végzett halászat.

A támogatást nyújtó hatóság neve és címe:

Ministère de l’agriculture, de l’alimentation, de la pêche, de la ruralité et de l’aménagement du territoire Direction des pêches maritimes et de l’aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Az a weboldal, ahol a támogatási programokon kívüli ad hoc támogatás nyújtására irányadó feltételek olvashatók: http://agriculture.gouv.fr/europe-et-international

Indoklás: A szóban forgó támogatás lehetővé tenné a tervezett intézkedés finanszírozását az Európai Halászati Alap (EHA) forrásainak felhasználása nélkül.

Az EHA 3.2. intézkedésének (lásd az Európai Halászati Alapról szóló, 2006. július 27-i 1198/2006/EK tanácsi rendelet 38. cikkét) igénybevétele nem tűnik lehetségesnek, ha figyelembe vesszük a vonatkozó költségvetési keret felhasználási mértékét.